open-index/open-wikipedia-markdown huggingface dataset:
Benjamin Foulois

**Benjamin Delahauf Foulois** (født 9. desember 1879, død 25. april 1967) var en general i United States Army og var en av de første militære pilotene som fløy et luftskip i USA. Foulois ledet den strategiske utviklingen av det amerikanske flyvåpenet.

Foulois var sønn av en fransk veteran fra den fransk-prøyssiske krig (1870–1871) og en sykepleier fra Boston. Foulois brukte sin eldre brors fødselsattest for å verve seg til hæren for å støtte den spansk-amerikanske krigen, men han kom ikke til Puerto Rico før flere uker etter våpenhvilen var blitt undertegnet. Han tjenestegjorde der som ingeniør i fem måneder før han ble dimittert. Han begynte deretter i en sivil jobb, før han 17. juni 1899 vervet seg til militæret igjen.

Etter endt tjeneste på Filippinene ble Foulois forfremmet den 9. juli 1901. Han studerte ved kavaleriskolen ved Fort Leavenworth i Kansas fra september 1905 til august 1906. Foulois ble utplassert for å drive militær kartlegging på Cuba før han vendte tilbake for å fullføre sin militære utdannelse, og han begynte sin pilottrening i juli 1908. Foulois lærte blant annet kartlegging, fotografering, rekognosering og bruk av radio mens han var i luften. I april 1917 gikk USA inn i den første verdenskrig, og Foulois ble kort tid senere forfremmet til midlertidig brigadegeneral.

I oktober 1917 ble Foulois overført til Frankrike. I november 1917 ble han utnevnt til sjef for American Expeditionary Force. Rundt 1920 ble han invitert til å bli medlem av de to øverste luftfartsorganisasjonene i Tyskland; Aeronautical Scientific Society og Aero Klubb. Som medlem av disse organisasjonene fikk Foulois mye nyttig informasjon om tysk luftfart.

## Referanser
Milan Rastislav Štefánik

**Milan Rastislav Štefánik** (født 21. juli 1880 i Košariská, Kongeriket Ungarn, død 4. mai 1919 i Ivanka pri Dunaji, Tsjekkoslovakia) var en slovakisk politiker, diplomat og astronom. Han regnes sammen med Thomas Masaryk og Edvard Benes som stifter av det tidligere Tsjekkoslovakia (1918–1992). 

## Liv og virke
Milans far var en lokal protestantisk luthersk pastor. Han hadde 12 brødre og søstre, to av dem døde i ung alder. Som en sterk slovakisk patriot allerede som ungdom, hadde Štefánik store problemer med å studere ved ungarske skoler og han måtte bytte videregående skoler flere ganger.

Under første verdenskrig var han generalsekretær den franske hæren og krigsminister i Tsjekkoslovakia. Han var en av de ledende medlemmene av den tsjekkoslovakiske motstandsregjeringen, og hans bidrag var avgjørende for den tsjekkoslovakiske suverenitet under den første verdenskrigen. Štefánik personlige motto var: *Å tro, å elske og å arbeide* (verit, milovať, pracovať). 

I 1898, begynte Štefánik å studere anleggsteknikk i Praha, Tsjekkia. I 1900 begynte han ved universitetet der han gikk på forelesninger i astronomi, fysikk, optikk, matematikk og filosofi. I 1902 begynte Štefánik ved universitetet i Zürich i Sveits. I 1904 dro Štefánik til Paris for å finne en jobb innen astronomi. Fra 1908 ble han pålagt av franske myndigheter å foreta en rekke astronomiske og meteorologiske observasjoner. Hovedsakelig observasjoner av solformørkelser i tillegg til forskjellige politiske oppgaver i ulike land over hele verden inkludert Algerie, Marokko, Turkistan, Russland, India, USA, Panama, Brasil, Ecuador, Australia, New Zealand, Tahiti, Fiji og Tonga. I Tahiti bygde Štefánik også opp et observatorium og et nettverk av meteorologiske stasjoner. 

I tillegg til sine vitenskapelige oppdrag i utlandet, utførte Štefánik også flere diplomatiske oppgaver. Han etablerte kontakter og vennskap med flere ledende vitenskapelige, kunstneriske, politiske, diplomatiske personligheter, i tillegg til folk fra næringslivet i forskjellige land. I 1912 mottok Štefánik et fransk statsborgerskap. På samme tid, hadde han imidlertid en del personlige problemer og en alvorlig magesykdom som ikke ble nevneverdig bedre selv etter en medisinsk behandling. 

I 1914 brøt første verdenskrig ut i Europa. Den 4. mai 1919 forsøkte flyet Štefánik var ombord i å lande i nærheten av Bratislava, men flyet krasjet i nærheten Ivanka pri Dunaji under innflyvningsprossesen. Štefánik døde sammen med to italienske offiserer. Årsaken til flystyrten er fremdeles omstridt. Den offisielle forklaringen i 1919 var at flyet styrtet på grunn av dårlig vær. Siden 1993 har Bratislava internasjonale lufthavn vært oppkalt etter han.

## Referanser
Det baltiske republikanske partiet

**Det baltiske republikanske partiet** (russisk: *Балтийская республиканская партия*), forkortet **BRP**, er et politisk parti i Russland. Partiet ble grunnlagt den 1. desember 1993, i Kaliningrad oblast.

Lederne for partiet er Sergei Pasko og Rustam Vasiliev.

Partiet har ca. 100 medlemmer, men mange støtter også partiet uoffisielt.

Den viktigste politiske saken for partiet er å grunnlegge en autonom baltisk republikk i Kaliningrad-regionen, muligens totalt uavhengig av Russland. En slik republikk ville i så tilfelle bli utformet som et parlamentarisk demokrati med uavhengig jurisdiksjon. Byen Kaliningrad vil få tilbake sitt opprinnelige navn Königsberg, og andre byer i regionen vil også få tilbake sine opprinnelige, historiske navn.

Partiets ideologi er grunnleggende sosialliberal, men folk med andre politiske orienteringer godtas også, så lenge de ønsker økt autonomi for Kaliningrad.

Den 26. mars 2003 mistet BRP sin status som politisk parti, grunnet russiske lover som sier at offisielle politiske partier må ha et stort antall medlemmer i mange av Russlands regioner, noe som gjør forholdene vanskelige for regionale politiske partier. 

## Referanser


## Eksterne lenker
*
Ulricehamns IF

**Ulricehamns IF** er en idrettsklubb i Ulricehamn i Sverige, som gjorde seg nasjonalt kjent for vellykket elite skiløpere i langrenn. Sprint Hanna Falk konkurrerer for UIF, og Oskar Svärd konkurrerte for klubben da han vant Vasaloppet i 2005 samt i 2007. 
Tommy Johansen har også spilt for klubben.

I tillegg til ski, er det tre grener av UIF:
* Ishockey: Foreningens representant lag spiller i Division 2.
* Tennis
* Boule

## Eksterne lenker
* UIF Hockey nettsider
* UIF ski nettsted
De tyske tollforeningene

**Den tyske tollforening** (tysk: *Der Deutsche Zollverein*) var en sammenslutning som ble opprettet for å gi fri samferdsel for handel og varetransport mellom tyske stater, og i denne forbindelse også et felles tollsystem. Tollforeningsavtalen ble underskrevet den 22. mars 1833, og trådte i kraft den 1. januar 1834.

Ved etableringen hørte 21 tyske stater til tollforeningen, men Østerrike var utelukket. Som de siste tyske statene trådte Hamburg og Bremen inn i tollforeningen i 1888.

Tollforeningens opphaver var Friedrich List. Han var nasjonaløkonom og konkluderte tidlig med at tollskranker hindret utviklingen av tysk næringsliv. På et tidspunkt fantes det innenfor Det tyske forbund ca. 1 800 tollstasjoner.

## Medlemmer
Tollforeningen var dominert av kongeriket Preussen, og bestod av Preussen, storhertugdømmet Hessen (den prøyssisk-hessiske tollforening), den mellomtyske handelsforening og den sørtyske tollforening. 

Ved siden av Preussen omfattet den i begynnelsen storhertugdømmet Hessen, Kurfyrstedømmet Hessen, kongeriket Bayern, kongeriket Württemberg, kongeriket Sachsen og de Thüringske stater. Frem til 1836 ble også storhertugdømmet Baden, hertugdømmet Nassau  og Fristaden Frankfurt tilsluttet tollforeningen. 

I 1842 ble den utvidet med Luxembourg, hertugdømmet Braunschweig og Lippe, og i 1854 fulgte kongeriket Hannover og storhertugdømmet Oldenburg. 

Før grunnleggelsen av det nordtyske forbund omfattet tollforeningen et areal på omkring 425.000 km².
Målet med tollforeningen var å skape et indre marked og felles fiskale, økonomiske rammebetingelser. Politisk styrket den Preussen og fremmet utviklingen mot den lilletyske løsning. Etter grunnleggelsen av det tyske keiserrike i 1871, ble foreningens oppgaver overført til riket. 

Selv om Luxembourg ikke var en del av riket, var landet medlem av tollforeningen frem til 1919.

## Referanser
Hans Hansen (1769–1828)

**Hans Hansen** (født 22. februar 1769 i Skelby på Sjælland, død 11. februar 1828 i København) var en dansk portrettmaler. 

Hans Hansen var sønn av Christian Hansen, volontør i krigskanselliet, senere gårdsbestyrer og Suzanna Christiane Flachebjerg.

Kammerherre Carl Adolf Plessen på Gunderslevholm understøttet Hansen økonomisk slik at han etter konfirmasjonen kunne reise til København, hvor han gikk på Kunstakademiet. Her vant han i 1789 og 1791 henholdsvis den lille og den store sølvmedaljen. 

I perioden 1793–97 reiste han rundt som portrettmaler på jyske og fynske herregårder. I 1797 fikk han igjen støtte fra kammerherre Plessen i form av et fireårig reiselegat. Han reiste via Hamburg til Wien. 

Fra Fonden ad usus publicos fikk han støtte i årene 1803, 1804, 1805 og 1809. Etter et opphold i Roma i 1803–04 vendte han tilbake til Wien og i 1805 vendte han hjem til København. Her ble han tatt opp ved Kunstakademiet i 1806 og medlem av samme i 1809. Hansen søkte uten hell et professorat ved modellskolen, men fikk allikevel en medlemsbolig på Charlottenborg i 1815. 

Han var lektor ved Kunstakademiet 1817–25, hvor han inntil 1822 underviste i matematikk og perspektiv. 

Av Hansens dagbøker fra 1790-årene fremgår det at hans kunstneriske forbilde var Jens Juel, noe man også kan se av hans bilder.  

Han var en meget benyttet portrettmaler, men etter 1816 ble han i stor grad overskygget av C.W. Eckersberg.

Hansens mest kjente malerier er dobbeltportrettet av Mozarts sønner Karl Thomas Mozart og Franz Xaver Wolfgang Mozart som henger i Mozarts fødehjem i Salzburg, og portrettet av Constanze Mozart. Begge ble malt under oppholdet i Wien rundt år 1800. 

Hansen møtte sin kommende hustru Henriette Georgine Lie i hjemmet i Wien hos Constanze Mozart og hennes samlever og siden andre ektefelle, den danske diplomaten Georg Nikolaus von Nissen. Hans og Henriette ble gift den 27. februar 1803 i Wien. Parets førstefødte, Constantin Hansen, ble oppkalt etter Constanze Mozart, som også sto fadder til ham. Constantin Hansen ble en av 1800-tallets store navn i dansk malerkunst.

Hansen og hans ektefelle døde av tyfus med 23 dagers mellomrom. 

## Referanser


## Litteratur
* Hans Hansen: *Portrætmalerens Dagbog: (1793–1797)*, utgitt 1907 i bind VI i serien *Memoirer og Breve*

## Eksterne lenker
* 
* 
* Dansk biografisk Lexikon
Tommy Johansen

**Tommy Johansen** (født 5. august 1987 i Sarpsborg) er en norsk ishockeymålvakt.

Han spiller fra 2016 for Stjernen Hockey, etter å ha vært to år i Sparta Warriors hvor han ikke fikk fornyet kontrakten etter 2015/2016-sesongen. Før den 5. serierunden 2016/2017 signerte han for Stjernen Hockey etter at importen deres Josh Robinson plutselig valgte å bryte kontrakten med klubben. Tommy Johansen har tidligere spilt for Stjernen, Stavanger Oilers, Lillehammer IK svenske Ulricehamns IF i Division 2 og Storhamar Dragons.

Johansen spilte i sin moderklubb Sparta Sarpsborg 2003-2005. Så til Stjernen 2005–2008.
Johansen gikk til Lillehammer fra Stavanger Oilers i 2009 men gikk til svenske Ulricehamns IF som spiller i Division 2 etter han ikke ble enig med Lillehammer og trener Tor Nilsen. Han fikk i 2011 ettårskontrakt med Storhamar Dragons som andre målvakt for Robert Hestmann, senere ble dette endret til første målvakt. Etter tre sesonger på Hamar dro han tilbake til moderklubben før 2014/2015-sesongen.

Sesongen 2011/2012 hans første sesong i Storhamar Dragons ble han kåret til årets keeper i GET-ligaen.

## Eksterne lenker
* http://www.eliteprospects.com/player.php?player=9182
* http://www.dragons.no/Hjem/Nyheter/tabid/2968/articleType/ArticleView/articleId/4782/Et-nytt-og-et-kjent-keeperansikt.aspx
Juan Sebastián Cabal

**Juan Sebastián Cabal** (født 25. april 1986 i Cali) er en profesjonell  colombiansk tennisspiller.

Han vant en gullmedalje i double for menn i tennis under de Panamerikanske leker 2011 i Guadalajara i Mexico.
## Referanser

## Eksterne lenker
*
Det tyske tollparlamentet

**Det tyske tollparlamentet** var en parlamentarisk institusjon for de tyske tollforeningene, som eksisterte fra 1. januar 1868 frem til 1870. 

Parlamentet eksisterte mellom den østerriksk-prøyssiske krig og grunnleggelsen av det tyske keiserrike, og fungerte for de sørtyske statene som et alternativ til en tilknytning til det nordtyske forbund, som var dominert av kongeriket Preussen. Parlamentet ble foreslått opprettet av Preussens ministerpresident Otto von Bismarck. Det innebar at de sørtyske statene fikk 85 folkevalgte representanter, valgt gjennom frie, allmenne valg, som eksisterte parallelt med de 297 representantene i Riksdagen for det nordtyske forbund.

## Referanser
Scott Lipsky

**Scott Lipsky** (født 14. august 1981 i Merrick, New York) er en profesjonell  amerikansk tennisspiller.

## Grand Slam-titler

*  **[[French Open]]:**
** Mixed double 2011 (sammen med Casey Dellacqua)

## Referanser

## Eksterne lenker
*
OneRepublic

**OneRepublic** er et amerikansk rockeband fra Colorado Springs. Gruppen ble dannet i 2002 av Ryan Tedder og Zach Filkins. Bandet oppnådde massiv popularitet på MySpace, selv om de ikke hadde platekontrakt. De fikk kontrakt hos Mosley Music Group i 2006, og ga ut debutalbumet *Dreaming Out Loud* årer etter.

Den første singelen fra albumet, «Apologize»,  ble spilt  ganger på amerikansk radio i løpet av én uke . Timbalands remiks av sangen ble en internasjonal hit, og toppet listene i 16 land. De mottok også en Grammy for sangen. I 2020 ga Kygo og OneRepublic ut «Lose Somebody», som ble  nominert til årets låt i Spellemannprisen 2020.

## Diskografi
### Album
* *Dreaming Out Loud* - 2007
* *Waking Up* - 2009
* *Native* - 2013
* *Oh My My* - 2016
* *Human* - 2021

### Singler
* «No Vacancy» - 2017
* «Rich Love» - 2017
* «Start Again» - 2018
* «Connection» - 2018
* «Lose Somebody» - 2020 (med Kygo)

## Referanser


## Eksterne lenker
* 
* 
* 
*
Mason Mathews Patrick

**Mason Matthews Patrick** (født 13. desember 1863 i Lewisburg, Vest-Virginia, død 29. januar 1942) var general i US Army og en talsmann for det amerikanske luftforsvaret.

## Biografi
Patrick ble uteksaminert fra United States Military Academy i West Point i 1886. For en periode på tre år var han stasjonert ved Engineer School of Application i Willets Point, New York, derfra ble han uteksaminert i 1889. Han ble forfremmet til løytnant kort tid etter endt militær utdannelse i juli 1889. Fra 1892 til 1895 underviste Patrick i ingeniør-faget ved krigsskolen West Point der han selv hadde studert. Fra 1897 til 1901 var han involvert i forbedringene i Mississippi River.

Etter to år ved *the office of the Chief of Engineers* ble Patrick i 1903 sjef for West Points fakultet for ingeniørfag. Han ble forfremmet til major i 1904. I 1917 ble han sendt til Frankrike for å kjempe i den første verdenskrig. Han ble forfremmet til brigadegeneral i august 1917. Patrick pensjonerte seg fra den amerikanske hæren i desember 1927, etter 41 års militær tjeneste. 

Han døde i Washington, DC den 29. januar 1942 og ble gravlagt ved Arlington National Cemetery den 31. januar samme år. Patrick Air Force Base i Florida er oppkalt etter Mason Patrick.

## Referanser
Friedrich Kuhlau

**Daniel Friedrich Rudolph Kuhlau** (født 11. september 1786 i Uelzen ved Hannover, død 12. mars 1832 i København) var en tysk-dansk komponist.

Internasjonalt er han mest kjent for sin kammermusikk hvor forskjellige fløyter spiller sammen med hverandre eller andre instrumenter, og for sine sonatiner for klaver, men i Danmark er hans navn uløselig forbundet med musikken til *[[Elverhøj (skuespill)|Elverhøj]]*.

Kuhlau var medlem av Den Danske Frimurerorden.

## Referanser


## Eksterne lenker
* 
* 
*
Ivet Lalova-Collio

**Ivet Lalova** (bulgarsk: Ивет Лалова, født 18. mai 1984 i Sofia) er en bulgarsk friidrettsutøver innen sprintløp. Lalova har representert Bulgaria under Sommer-OL 2004 og Sommer-OL 2008.

I 2021 representerte hun Bulgaria under Sommer-OL 2020 i Tokyo, der hun ble slått ut i forsøksheatene på 200 meter. 

## Referanser


## Eksterne lenker
* 
*
Evan Peters

**Evan Peters** (født 1987) er en amerikansk skuespiller, best kjent for serien *[[American Horror Story]]*. Hans debut som skuespiller var i dramafilmen *Clipping Adam *i 2004.

## Filmografi
**Dahmer – Monster: The Jeffrey Dahmer Story* (Tv-serie/dokumentar) (2022) – Jeffrey Dahmer
*»X-Men» 2014
* *[[American Horror Story]]* (Tv-serie) (2015) – Mr. March
* *[[American Horror Story]]* (Tv-serie) (2014) – Jimmy Darling 
* *American Horror Story* (Tv-serie) (2013) – Kyle Spencer 
* *American Horror Story* (Tv-serie)  (2012) – Kit Walker 
* *American Horror Story* (Tv-serie) (2011) – Tate Langdon
* *[[Never Back Down]]* (2010) – Max Cooperman
* *[[Never Back Down 2: The Beatdown]]* (2011) – Max Cooperman
* *[[The Office (amerikansk Tv-serie)|The Office]]* (2010) – "Nepotism" – Luke Cooper
* *[[Criminal Minds]]* (2010) – Charlie Hillridge
* *[[Kick-Ass (film)|Kick-Ass]]* (2010) Todd
* *[[House MD]]* (2008) – A hostage Linn og DIANA =bffs
* *[[Ghost Whisperer]]* (2009) – Dylan
* *[[One Tree Hill (Tv-serie)]]* (2008/09) – Jack Daniels
* *Never Back Down* (2008) – Max Cooperman
* *[[Mama's Boy]]* (2007) – Keithggg
* *[[Remarkable Power]]* (2007) – Ross
* *[[Gardens of the Night]]* (2007) – Rachel/Brian
* *[[An American Crime]]* (2007) – Ricky Hobbs
* *[[Invasion (Tv-serie)]]* (2006) – Jesse Varon
* *[[The Days]]* (2004) – Cooper Day
* *[[Sleepover (2004 film)|Sleepover]]* (2004) – Russell Hayes
* *[[Phil of the Future]]* (2004) – Seth Wosmer
* *Clipping Adam* (2004) – Adam Sheppard

## Referanser


## Eksterne lenker
*
Damallsvenskan 2011

**[[Damallsvenskan]] 2011** er den 24. sesongen av Damallsvenskan, det høyeste serienivået for fotball for kvinner i Sverige. Sesongen varer fra 9. april til 16. oktober, med pause fra 5. juni til 24. juli grunnet VM i Tyskland. LdB FC var regjerende mestre, og Piteå IF (for andre gang på tre år) og Dalsjöfors GoIF (for første gang) var nyopprykkede lag.

### Før VM-pausen
LdB FC begynte sesongen litt svakt med uavgjort mot KIF Örebro, men vant så åtte kamper på rad og ledet serien med tre poeng til pausen. Umeå IK, som ble nummer sju i 2010 fulgte på andreplass, blant annet etter borteseier mot fjorårstoer Kopparbergs/Göteborg FC, som startet sesongen med bare ett poeng på tre kamper, men fikk så 20&ndash;0 i målforskjell og 16 poeng på sine neste seks. Et annet overraskelseslag var Kristianstads DFF som også slo Göteborg i løpet av våren, og lå á poeng med Göteborg til pausen etter å ha blitt nummer 9, 10 og 9 i de tre foregående sesongene.

Dalsjöfors klarte ikke å ta nivået, og klarte bare en uavgjort på de første ni kampene, mot Hammarby. Hammarby lå også under streken, med tre uavgjorte men over 20 færre baklengsmål enn Dalsjöfors. 

### Etter VM-pausen
Fjorårsvinner LdB Malmö begynte deretter på en rad med fire kamper uten seier, da først tre uavgjort på rad og så tap for Kopparbergs/Göteborg. Resten av sesongen noterte de seg for ytterligere to tap. Det holdt likevel til en knepen seier. Andreplassen gikk til Kpåarbergs/Göteborg, som med to tap og elleve seire endte bare poenget bak LdB Malmö. Tredjeplassen ble en kamp mellom Umeå og Tyresö FF, en kamp Umeå vant, mest på grunn av innsatsen i vårsesongen. Tyresö på sin side var med i gullkampen etter 10 seire og to uavgjort, men tapte begge sine to siste kamper, og endte dermed på fjerdeplass. Seier i de to siste kampene ville ha holdt til gull på målforskjell.

Kristianstads DFF greide ikke høstsesongen så godt som vårsesongen, og endte på sjuendeplass med like mange poeng som vårsesongen, men med fire kamper mer. Dalsjöfors og Hammarby fikk til en bedre høstsesong enn vårsesongen, og endte begge med åtte poeng. Det ble imidlertid nedrykk for både nykommeren og for Hammarby – laget som hadde vært i toppen i svensk fotball siden oppstarten av Damallsvenskan.

## Tabell

*oppdatert pr. 11. juni 2011*

**K** = Kamper spilt; **V** = Kamper vunnet; **U** = Kamper endt uavgjort; **T** = Kamper tapt; **+** = Scorede mål; **-** = Innslupne mål; **MF** = Målforskjell; **P** = Poeng

* Lagene over den blå streken ligger på en tabellplass som kvalifiserer for mesterligaen 2012/13 (kvalifisering for den nederste plassen). Lagene i rosa rykket ned. (N) markerer lag som rykket opp før sesongen, og (M) markerer forrige sesongs seriemester.

## Kilder
*  Soccerway: Damallsvenskan 2011
Rosslyn Wemyss

**Rosslyn Wemyss** (født 12. april 1864 i London, død 24. mai 1933 i Cannes i Frankrike) var en britisk kommandør. Wemyss tjenestegjorde i flere militære stillinger både før og under den første verdenskrig og han var flere ganger utstasjonert i Middelhavet og i Egypt. Selv etter deres tid sammen som marinekadetter var Wemyss en nær venn av Kong George V.

## Liv og virke
### Bakgrunn
Rosslyn Wemyss var yngste sønn av James Hay Erskine-Wemyss (1829–1864) og hans hustru Millicent Anne Mary Erskine (død 1895).

### Militær
Wemyss sluttet seg til det britiske HMS «Britannia» i 1877 da han var tretten år gammel. Wemyss dro til havs for første gang som kadett i 1879. Wemyss ble forfremmet til løytnant den 31. mars 1887 og til kommandør den 31. august 1898. Den 17. januar 1911 ble Wemyss utnevnt til kaptein.

Rosslyn Wemyss ble gitt utmerkelsen Order of St. Michael og St. George den 20. april 1911 og samme år ble han forfremmet til kontreadmiral. Den 1. januar 1916 ble Wemyss adlet og han ble gitt utmerkelsen Order of the Bath. 

Rosslyn Wemyss var den høyestrangerte av dem som representerte Storbritannia under inngåelsen av våpenhvilen som avsluttet  første verdenskrig. Han deltok også under den påfølgende fredskonferansen i Paris i Frankrike som Storbritannias representant for marinen. 

Rosslyn Wemyss ble forfremmet til admiral kort tid før han pensjonerte seg fra marinen. Hans fratreden i november 1919 fant sted etter iherdig påtrykk fra dem som gikk inn for at David Beatty skulle overta hans verv.

### Familie
Wemyss giftet seg den 21. desember 1903 med Victoria Morier (død 22. april 1945), datter av Robert Morier. Paret fikk en datter, Alice Elizabeth Millicent (født i 1906) sammen. Wemyss var blitt tildelt Royal Victorian Order i 1901. Wemyss var baron og en del av den britiske adelen, men fordi han ikke fikk noen sønner døde barontittelen ut med ham.

## Verker
* *The Navy in the Dardanelles Campaign*, 1924.

## Referanser


## Litteratur
* William Stewart: *Admirals of the World: A Biographical Dictionary, 1500 to the Present*, s. 286f

## Eksterne lenker
* 
*
Slovenj Gradec

**Slovenj Gradec** er en by og kommune nord i Slovenia med om lag 12&nbsp;500 innbyggere. Byen ligger om lag 65 km nordøst for Ljubljana. 

## Referanser


## Eksterne lenker
*
Rögnvaldur Hannesson

**Rögnvaldur Hannesson** (født 7. juli 1943 på Island) var professor ved Institutt for samfunnsøkonomi ved Norges Handelshøyskole 1983 til 2013 og ble deretter emeritus. Han tok doktorgraden i Lund i 1975.  Hannesson er en internasjonalt anerkjent forsker innenfor ressursøkonomi. Hans spesialområder forøvrig er makroøkonomi og økonomisk politikk.

Politisk har han markert seg som klimaskeptiker og innvandringsskeptiker særlig med hensyn til muslimer og et flerkulturet samfunn. Han har vært uttalt skeptisk til offentlig sektor og spesielt offentlige velferdsordninger i Norge.

## Bibliografi

*
*
*
*
## Referanser


## Eksterne lenker
Pitsusköngäs

**Pitsusköngäs** er en foss i Enontekis kommune lengst nordvest i Finland. Den er et av Finlands største fossefall, og har en fallhøyde på 17 meter. Den ligger i elva Pitsusjoki, rundt 1 km sør for utløpet fra innsjøen Pitsusjärvi, og rundt 25 kilometer nordøst for Kilpisjärvi. Nordkalottleden passerer like ved fossen.

## Eksterne lenker
*
Ragnar Torvik

**Ragnar Torvik** (født 20. juli 1965 i Levanger) er en norsk samfunnsøkonom. Han er professor i samfunnsøkonomi ved Norges teknisk-naturvitenskapelige universitet (NTNU). 

Han forsker blant annet på hvorfor noen oljerike land gjør det så bra mens andre gjør det så dårlig, og hvilke implikasjoner dette gir for utforming av institusjoner og av økonomisk politikk. 

Torvik er utdannet fra Universitetet i Oslo. Han tok sin exam. oecon. i 1988 og ble cand. oecon. samme sted i 1990. I 1995 ble han dr. polit.  i samfunnsøkonomi med avhandlingen ''The macroeconomics of foreign exchange shortage : a study with reference to Zimbabwe.

Han har vært gjesteforsker ved Massachusetts Institute of Technology, Harvard University og University of California, Berkeley. Han har tidligere jobbet ved Universitetet i Oslo og i Norges Bank.

Torvik har vært medlem av flere offentlige utvalg som har resultert i en NOU, blant annet Kapitalfluktutvalget og Klimarisikoutvalget.

I 2017 ble han innvalgt i det svenske Finanspolitiska rådet. Rådets oppgave er å gjennomføre en uavhengig granskning av regjeringens finanspolitikk, og bedømme om den er forenlig med langsiktig bærekraft i offentlige finanser.

Fra 2021 til 2022 var han leder av Torvik-utvalget om et helhetlig skattesystem. 

Han er leder for Rådgivende utvalg for finanspolitiske analyser i perioden 2023–2027.
__NOTOC__
## Priser
I 1996 ble han tildelt H.M. Kongens gullmedalje for beste doktorgradsavhandling ved det samfunnsvitenskapelige fakultet ved Universitetet i Oslo.

## Bibliografi

## Referanser


## Eksterne lenker
* Torviks profilside, NTNU
Tollparlamentsvalget i 1868

**Tollparlamentsvalget i 1868** var et valg til det tyske tollparlamentet som ble avviklet i februar og mars 1868 i Bayern, kongeriket Württemberg, storhertugdømmet Baden og den sørlige delen av storhertugdømmet Hessen. Under dette valget ble 85 sørtyske representanter innvalgt i det tyske tollparlamentet. Statene i det nordtyske forbund var representert i tollparlamentet ved de 297 representantene som i august 1867 ble valgt under Riksdagsvalget til det nordtyske forbund. Totalt bestod således tollparlamentet av 382 representanter.
Koreas eksilregjering

**Koreas eksilregjering** (hangul: , hanja: ) var en delvis internasjonalt anerkjent regjering som hevdet å være Koreas lovlige regjering 1919–1948. Den ble ikke anerkjent av verdens stormakter, men i all hovedsak av andre eksilregjeringer, slik som Republikken Kina, og enkelte selvstendige stater. Regjeringen ble proklamert den 13. april 1919 under Japans kolonisering av Korea og holdt til i Shanghai i Kina, senere i Chongqing. Til regjeringens første president ble Syngman Rhee valgt.

I begynnelsen var det egentlig tre parallelle regjeringer, med sete i Vladivostok, Seoul og Shanghai, men Vladivostok-regjeringen ble kortvarig, og Seoul-regjeringen var nesten identisk med Shanghai-regjeringen.

Fra 1941 opererte regjeringen med sin egen hærstyrke, Den koreanske frigjøringshæren, og senere samme år erklærte eksilregjeringen krig mot Aksemaktene. Japan kapitulerte i 1945, og Korea ble delt mellom USA og Sovjetunionen, som etablerte hvert sitt okkupasjonsstyre henholdsvis sør og nord for den 38. breddegrad.

I 1948 ble okkupasjonsstyret og eksilregjeringen avløst av Republikken Korea (Sør-Korea) og Den demokratiske folkerepublikken Korea (Nord-Korea) med henholdsvis Syngman Rhee og Kim Il-sung som statsledere.

## Referanser


## Se også
*Liste over sørkoreanske presidenter
Holger Freitag

**Holger Freitag** (født 8. oktober 1963 i Erlabrunn) er en tysk tidligere skihopper som konkurrerte for Øst-Tyskland. Han representerte SC Dynamo Klingenthal.

Han deltok i den tysk-østerrikske hoppuka og verdenscupen fra 1980 til 1986. Hans beste sammenlagtplassering i Hoppuka var 15.-plass i 1983/84, i verdenscupen var 24.-plass i 1982/83 hans beste plassering sammenlagt. Han vant ett verdenscuprenn, i storbakken i Harrachov 8. januar 1983. I VM i Oslo i 1982 ble han nummer 27 i normalbakken og nummer 39 i storbakken, og var på det østtyskke laget som ble nummer 4 I lagkonkurransen. I OL i Sarajevo i 1984 ble han nummer 35 i normalbakken.

Freitag ble nummer 15 i VM i skiflyging i Harrachov i 1983 og nummer 20 i Bad Mitterndorf (Kulm) i 1986. I Harrachov satte han sin personlige rekord i skiflyging på 171 meter. I Hoppuka 1984/85 falt han og skadet seg. Han kom tilbake som skihopper året etter, men valgte så å legge opp, bare 22 år gammel. Han utdannet seg til lege, og arbeider i dag (per 2011) som ortoped i Auerbach.

Han er far til skihopperne Richard Freitag og Selina Freitag.

## Referanser


## Kilder
* Sports Reference: Holger Freitag  (besøkt 11. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Kassenärztliche Vereinigung Sachsen: Dr. med. Holger Freitag aus Auerbach: Vom Schanzentisch zum Operationstisch (KVS-Mitteilungen Heft 3/2007, s. 13-14)

## Eksterne lenker
*
Arvefølgen til Nederlands trone

**Arvefølgen til Nederlands trone** går i Huset Oranien-Nassau og er regulert av Nederlands grunnlov, som på dette punkt sist ble revidert ved dronning Beatrix' tronbestigelse i 1980. Arvefølgen gjelder Kongeriket Nederlandene, som består av Nederland, Aruba, Curaçao og Sint Maarten. Monarkens etterkommere i tre ledd har arverett. Den som gifter seg uten parlamentets godkjennelse, taper sin arverett.

Kong Willem-Alexanders tre døtre er nærmest i arvefølgen. Deretter følger prins Constantijn, hans barn og så prinsesse  prinsesse Margriet.

Dronningens tredje sønn, prins Johan Friso, tapte sin rett til å arve Nederlands trone da han i 2004 giftet seg uten parlamentets samtykke. På samme måte tapte dronningens søstre, prinsesse Irene og prinsesse Christina, og prinsesse Margriets sønn, prins Pieter-Christiaan, retten til å arve tronen.

De to sønnene av Beatrix' søster Margriet, prins Maurits og prins Bernhard, var arveberettiget før Beatrix abdiserte. De falt ut av arvefølgen da Willem-Alexander overtok tronen og er heller ikke lenger medlemmer av kongehuset. Margriets to øvrige sønner mistet arveretten da de giftet seg uten parlamentets samtykke.

## Dagens arverekke
Regjerende monark: Kong Willem-Alexander
#Prinsesse av Oranien Catharina-Amalia
#Prinsesse Alexia
#Prinsesse Ariane
#Prins Constantijn
#Grevinne Eloise
#Grev Claus-Casimir
#Grevinne Leonore
#Prinsesse Margriet

## Referanser


## Eksterne lenker
* Tavle over arvefølgen, Nederlands kongehus
Wolfgang Schmieder

**Wolfgang Schmieder** (1901–1990) var en tysk musikkviter.

Schmieder er framfor alt kjent for sin fortegnelse over Johann Sebastian Bachs verk, Bach-Werke-Verzeichnis (BWV), som han arbeidet på mellom 1946 og 1950. Siden da har BWV vært den internasjonale standardkatalogen over Bachs verk. Schmieder arbeidet fra 1942 til han gikk av med pensjon i 1963 ved by- og universitetsbiblioteket ved Johann Wolfgang Goethe-Universität i Frankfurt am Main. Deretter bodde han i Freiburg im Breisgau til sin død.

## Referanser


## Eksterne lenker
* 
* 
*
Oddnakk

**Oddnakk** er en fjelltopp som ligger i Kvisla, Hol kommune i Buskerud. Den har en høyde på  meter over havet.

Fra toppen er det utsyn mot Reineskarvet, Hallingskarvet og Skarvenden, Sangenuten og Kikut sør for Geilo. Navnet Oddnakk har ingen sikker opprinnelse.

## Referanser
Arvefølgen til den spanske tronen

**Arvefølgen til den spanske tronen** er fastlagt av artikkel 57 i Spanias grunnlov av 1978. Her bestemmes det at tronen går i arv til etterkommere av kong Juan Carlos, etter regler om primogenitur og slik at mannlige arvinger går foran kvinnelige. Dersom denne linjen skulle dø ut, bestemmer grunnloven at Spanias nasjonalforsamling skal fastsette den tronfølge forsamlingen anser at Spania er best tjent med. Den som har arverett, men som gifter seg mot viljen til monarken og nasjonalforsamlingen, taper arveretten for seg og sine etterkommere. 

Felipe VIs eldste barn, Leonor, fyrstinne av Asturias, er først i arvefølgen etterfulgt av sin søster.

## Dagens arverekke
Monark: Felipe VI av Spania
#Leonor, fyrstinne av Asturias
#''infanta'' Sofia
#''infanta'' Elena, hertuginne av Lugo
#*don* Felipe
#*doña* Victoria
#''infanta'' Cristina, hertuginne av  av Palma de Mallorca
#*don* Juan Valentín 
#*don* Pablo Nicolás 
#*don* Miguel
#*doña* Irene

## Referanser
Tadeusz Fijas

**Tadeusz Fijas** (født 1960) er en polsk tidligere skihopper som representerte Olimpia Goleszów. Han tok poeng i ett verdenscuprenn, med 3.-plass i skiflygingsbakken i Harrachov 23. februar 1985. Resultatet ga ham en 40.-plass sammenlagt i verdenscupen sesongen 1984/85.

Han var på det polske laget som ble sist av 14 lag i lag-VM i Engelberg i 1984. I VM i Seefeld i 1985 ble han nummer 55 av 65 deltakere i normalbakken i Seefeld og sist av 62 deltakere i storbakken i Innsbruck. Han deltok i VM i skiflyging i 1983 og 1985, med 31.-plass (av 39 deltakere) i Harrachov i 1983 og 29.-plass (av 44 deltakere) i Planica i 1985. Han har tre 2.-plasser og én 3.-plass i polske mesterskap.

Tadeusz Fijas er yngre bror av Piotr Fijas, som i mange år var Polens beste skihopper.

## Referanser


## Kilder
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Skijumping.pl: Wyniki Mistrzostw Polski 1920-2002 (polske mesterskap, besøkt 11. juni 2011)

## Eksterne lenker
*
Hans-Joachim Schulze (musikkviter)

**Hans-Joachim Schulze** (født 1934) er en tysk musikkviter.

Fra 1952 til 1954 studerte han musikkvitenskap og germanistikk ved Hochschule für Musik und Theater Leipzig, fra 1954 til 1957 ved *[[Universität Leipzig]]*. Han har hatt sin gjerning ved *[[Bach-Archiv]]* i Leipzig fra 1957 og var direktør fra 1992 til 2000. I 1979 ble han uteksaminert fra Universität Rostock med studier i overlevering av Bach-verker på 1700-tallet.

I 1993 ble han adjungert professor vedr Hochschule für Musik und Theater Leipzig. Sammen med Christoph Wolff var han redaktør av *[[Bach-Jahrbuch]]* i årene 1975–2000.

## Publikasjoner
* Bach-Dokumente bind. I–III og V Kassel og Leipzig 1963–1972, 2007 (bind. I/II med Werner Neumann)
* *[[Johann Gottfried Walther]], Briefe*, Leipzig 1987 (med Klaus Beckmann)
* *[[Bach Compendium]]*, Leipzig og Frankfurt a. M. 1986 ff. (med Christoph Wolff)

## Referanser


## Eksterne lenker
*
Reichenau (øy)

**Reichenau** er en øy i Bodensjøen i Tyskland. Øya er den største i Bodensjøen, og har ca 3 200 innbyggere (2008). Den er fra 2000 oppført på UNESCOs liste over verdens kulturarv. Benediktinerklosteret som finnes på øya, spilte en viktig religiøs og kulturell rolle i denne delen av Europa fra 800- til 1000-tallet.

Reichenauøya er del av Reichenau kommune i Landkreis Konstanz i den tyske delstaten Baden-Württemberg. Øya er det kulturelle og administrative sentrum i kommunen som også omfatter et område på fastlandet.

## Geografi og næringsliv
Reichenauøya ligger vest i Bodensjøen, nærmere bestemt Untersee, mellom Konstanz og Radolfzell. Den er knyttet til fastlandet med en demning oppført i 1838. Demningen ble oppført etter et initiativ av Napoléon III som tilbrakte sine ungdomsår på Schloss Arenenberg på den sveitsiske siden av sjøen. 

Øyas høyeste punkt ligger på 438,7 meter over havet og rager ca 43 meter over vannspeilet i Bodensjøen. Reichenau er 4,5 kilometer lang, 1,5 kilometer bred og dekker et område på 4,3 kvadratkilometer. Reichenau er den største i Bodensjøen og mer enn seks ganger større enn den nest største, Lindau. Siden 1980-tallet er øya også den mest folkerike øya i Bodensjøen og har idag (2011) mellom 3 200 og 3 300 innbyggere og dermed ca 60 % av kommunens befolkning.

Det finnes tre landsbyer på Reichenau: Oberzell, Mittelzell og Niederzell. Landsbyene har intet klart sentrum, men er preget av spredt bebyggelse. 

I tillegg til turisme består næringslivet hovedsakelig av produksjon av grønnsaker, vin og blomster.

## Severdigheter
Klosterkirken St. Maria og Markus i Mittelzell var klosteret Reichenaus hovedkirke og sete for klosterets abbed. Kirken ble innviet i 816. St. Peter og Paulkirken i Niederzell nordvest på øya, er en søylebasilika i romansk stil. Kirken ble ferdigstilt i 1134 og gjennomgikk en omfattende renovering fra 1750 til 1760. Georgskirken i Oberzell er også en basilika og ble opprinnelig oppført ca 900. Borgruinene i Schopflen er fra 1 000 til 1 100-tallet og ligger lengst øst på øya.
## Galerie

 Fil:ReichenauSchiffsanlegestelle.jpg|Havnenpå sørsiden
 Fil:StGeorgReichenau-pjt.jpg|Basilika St. Georgi Oberzell
 Fil:Klosterkirche Mittelzell Reichenau.jpg|Klosterkirken i Mittelzell
 Fil:Reichenau PeterPaul.jpg|St. Peter og Paulkirkeni Niederzell


## Eksterne lenker
* 
* Informasjon om severdigheter (tysk)
Händel-Werke-Verzeichnis

**Händel-Werke-Verzeichnis** (HWV) er den katalogen over Georg Friedrich Händels verk som er vanligst i bruk. Den er ordnet tematisk og ble utarbeidet mellom 1978 og 1986 av Bernd Baselt og presentert i *[[Händel-Jahrbuch]]* (*HJb*) som *Verzeichnis der Werke Georg Friedrich Händels*.

Senere er det utført korrektur og enkelte utvidelser er tilkommet, men den opprinnelige nummereringen er stort sett intakt.

Den tematiske katalogen viser åpningstaktene for hvert verk og gir omfangsrik informasjon om originalmanuskripter, tidlige trykk etc.

Det finnes tidligere fortegnelser, blant annet av John Mainwaring (London 1760), Charles Burney (London 1785), W. S. Rockstro (London 1883), W. C. Smith (*HJb* 1956), A. C. Bell (1972).

Legg merke til at det er hull og uregelmessigheter i HWV-systemet, så tabellen over bør bare ses på som veilendende.

HWV-systemet kan ikke brukes til å utleda at Händel komponerte akkurat 612 verk: Kombinasjonen unummererte verk, tapte verk, verk som er feilaktig tilskrevet Händel, spuriøse verk, varianter (eksempelvis  HWV 251 a-d), grupperte verk (f.eks. HWV 229 1-7) og arrangementer (f.eks. HWV 482 1-4) gjør det umulig å bestemme det eksakte antall verk Händel komponerte.

## Eksterne lenker
*  Verkfortegnelse valgfritt sortert på HWV-nummer, opustall, tilblivelsesår, tittel og musikksjanger
* Katalog etter HWV (av Brad Leissa)
Landet ditt

***Landet ditt*** er et musikkalbum med Folque, utgitt i 1981.

Etter innspillingen av *[[Fredløs (album)|Fredløs]]* sto Folque uten bassist, trommeslager og plateselskap. Etter å ha vervet nye medlemmer, fikk Folque tilbud fra Arve Sigvaldsen i plateselskapet Talent, som hadde hørt singelen «Hjuringstev» og fått tro på gruppa.   

«Landet ditt» inneholder flere låter i tradisjonell Folque-stil, blant annet «Gesellvise» og «Kvinnemorderen», samt Øyvind Rausets to instrumentaler, «Min sjel, min sjel» og «Fanfare», som er temmelig forskjellig fra hva Folque tidligere hadde gjort. Tangoen «Opiumsdrøm», som Folque hadde funnet notene til på en loftsrydding, ble i tillegg til «Reinlenderen» på første-LP-en, det nærmeste Folque noen gang kom til en «hit».

## Sporliste

# «Min sjel, min sjel» (Hans Kugelmann)
# «Landet ditt» (Øystein Spjelkavik/Øyvind Rauset)
# «Gesellvise» (Trad./Morten Bing)
# «15 mil til Oslo» (Espen Løvstad/Lars Helljesen)
# «Kvinnemorderen» (Trad.)
# «Liti Kjersti og Herreper» (Trad./Morten Bing)
# «Fanfare» (Øyvind Rauset)
# «Gamle Olaves» (Øyvind Rauset)
# «Heks» (Hege Duckert/Cees Tol/Jan Tuijp/Thomas Tol)
# «Knut liten og Sylvelin» (Trad.)
# «Reinlender frå Åmot» (etter Jørgen Strømstad)
# «Opiumsdrøm» (Torleif Larssen/Asbjørn Guldahl)

## Medvirkende
### Folque
* Jenn Mortensen: Sang
* Lars Helljesen: Sang, gitarer, produsent
* Øyvind Rauset: Fele, Hammond, cembalo, synteziser, artwork
* Morten Bing: Mandolin, dulcimer, gitar, banjo, 
* Roald Thommesen: Bass
* Pål Søvik: Trommer 
### Øvrige
* Jan Egil Thoreby - tekniker 
* Arne Rostad - coverdesign 
* Bror Westblad - coverdesign

## Referanser


## Eksterne lenker
*
Hardenack Otto Conrad Zinck

**Hardenack Otto Conrad Zinck** (født 2. juli 1746 i Husum i hertugdømmet Slesvig som var regjert av Danmark, død 15. februar 1832 i København) var en tysk-dansk musiker.

Zinck kom til København i september 1786 og holdt en hoffkonsert sammen med sin ektefelle. Året etter ble han ansatt som akkompagnatør i Det Kongelige Kapel. Sammen med den nye kapellmesteren J.A.P. Schulz begynte han å danne et fast korpersonale.  

Han komponerte P.A. Heibergs syngespill *Selim og Mirza* i 1790 og i tidsrommet 1789–1801 var han organist ved Vor Frelsers kirke.

Det viktigste ledd i hans bestrebelser for kirke- og folkesang ble hans koralbok fra 1801 som ble innført i alle kirker og holdt seg et halvt århundre. Flere melodier i boken er av Zinck og benyttes fremdeles. 

## Referanser


## Eksterne lenker
* 
* 
* Biografi hos Runeberg
Ludvig Zinck

**Johan Wilhelm Ludvig Zinck** (født 21. september 1776 i Hamburg, død 11. mai 1851 i København) var en tyskfødt musiker og komponist som virket i Danmark.

Ludvig Zinck var elev av sin far H.O.C. Zinck og hans medhjelper ved Det Kongelige Teaters syngeskole. I 1802 ble han syngesufflør og hofforganist, og i tiden 1819-42 var han første syngemester ved teateret. I tillegg deltok han dessuten deltok han i hovedstadens musikkliv, opptrådte som pianist og komponist (deriblant tonemaleriet *Dagen*), var konsertmester i *[[Det harmoniske Selskab]]* og dirigerte i en årrekke kongens regimentsmusikks harmonikonserter på Gjethuset.

Som teaterkomponist gjorde han seg bemerket med syngestykket *Soliman den anden* (1812) og musikk til Knud Lyne Rahbeks *Tordenskiold i Marstrand*, Heibergs *Prinsesse Isabella*, *Alferne*, *Fata Morgane* med flere.

## Referanser


## Kilder
* Oppslag av professor Angul Hammerich i Salmonsen (Salmonsens konversationsleksikon, 2. utgave, bd. 25, s. 617)
Det harmoniske Selskab

***Harmonien*** eller ***Det harmoniske Selskab*** (1778–1830) var et av de mange musikalske selskaper som ble opprettet i København i slutten av 1700-tallet for å tilgodese et behov for musikalske aktiviteter hos et fremvoksende borgerskap  i byen. Det fremtrådte som en av tidens mange klubber med lesesal og bevertning hvor det kunne avholdes ball, aftenselskap, maskerader og lignende. Man ville forene humanitære formål med de kunstneriske og selskapelige. 

Det harmoniske Selskab ble stiftet 19. juni 1778 med meget få medlemmer og egentlig for å skaffe en venn, en «brødløs mand» et utkomme ved å opprette et «selskab for musikøvelser» med tilhørende «læsesamling» hvor han skulle stå for bevertningen. 

Man skiftet lokaler mange ganger. I flere år holdt selskapet til i vinhandler Colstrups eiendom i Vingaardsstræde. Fra 1784 ga man adgang for damer. Disse forbedrede forhold gjorde at "… dets Koncerter i Vinteren 1784-1785 efter alle ægte Kjenderes Dom bleve de første i Staden".  

Mange av tidens musikalske personligheter var knyttet til selskapet, blant annet Peter Mandrup Lem, Hans Hinrich Zielche og Johan Ernst Hartmann som var blant de første som fikk til et forøket liv i konsertvesenet. F.L.Æ. Kunzen kom til i 1785 men forlot landet igjen inntil 1795 – på grunn av den såkalte Holgerfejden – etter råd fra J.A.P. Schulz.  Schulz introduserte den unge Weyse som klaverspiller og han avanserte til å bli en av klubbkonsertenes mest lysende stjerner. 

Schulz og Kunzen var begge i lang tid medlemmer av styret og interesserte seg for konsertvesenet. De fikk en lang rekke av sine verk oppført og noen var komponert spesielt til klubben: Schulz' oratorium *Maris og Johannes* og *Christi død* og Kunzens *Skabningens halleluja*. Det ble også oppført kantater av Søren Wedel og Peter Grønland. 

## Referanser


## Litteratur
* V.C. Ravn:  "Koncerter og musikalske Selskaber i ældre Tid." s. 119ff i  V.C. Ravn og Angul Hammerich: *Festskrift i Anledning af Musikforeningens Halvhundredaarsdag.* Udgivet af Musikforeningen 1886
* Nils Schiørring: *Musikkens historie i Danmark*, bd. II, s. 66ff, s. 80f 
* *Gamle Selskabssange og Klubviser*, 1951. Introduktion ved Jens Sølvsten 
* Karl Clausen *Dansk Folkesang gennem 150 år* 1958, s. 52-69
Hoboken-Verzeichnis

**Hoboken-Verzeichnis** (Hob.) med originaltittel *J. Haydn, Thematisch-bibliographisches Werkverzeichnis* er den vanligst brukte verkfortegnelsen over Joseph Haydns komposisjoner. Den nederlandske musikkviteren Anthony van Hoboken utarbeidet den tre binds store katalogen mellom 1957 og 1978. 

Joseph Haydn utgav de fleste av sine verk med opustall, men den store mengden verk gjorde det nødvendig med en systematisk katalogisering som kunne tjene som grunnlag for den musikkvitenskapelige forskningen. I motsetning til *[[Köchel-Verzeichnis]]* over Wolfgang Amadeus Mozarts verk eller *[[Deutsch-Verzeichnis]]* over Franz Schuberts verk, er ikke *Hoboken-Verzeichnis* kronologisk ordnet, men sortert etter verkgrupper. Dette har den fordelen at opusnumrene i høy grad sammenfaller med Hobokennumrene.

: Eksempel: «Hob. I:94» = Symfoni nr. 94

Selv om nyere forskning er i ferd med å gjøre *Hoboken-Verzeichnis* delvis utdatert, har den beholdt en stor praktisk betydning, særlig siden nesten alle innspillinger og konsertprogram bruker denne nummereringen.

## Litteratur
* Anthony van Hoboken: *Joseph Haydn: thematisch-bibliographisches Werkverzeichnis.*
** *Bind 1: Instrumentalwerke.* Schott, Mainz 1957.
** *Bind 2: Vokalwerke.* Schott, Mainz 1971.
** *Bind 3: Register, Addenda und Corrigenda.* Schott, Mainz 1978, ISBN 3-7957-0003-5.

## Eksterne lenker

*  Liste over Haydns verk valgfritt sorterbar etter Hob., opustall, koposisjonsår, tittel eller musikksjanger
*  Verkfortegnelse
Ctg

**CTG** og **Ctg** kan ha flere betydninger:
* Kardiotokografi, en medisinsk undersøkelse
* Resiproke funksjoner innen trigonometri
Kvarnsjön (Lissma)

**Kvarnsjön** er en innsjø ved Lissma i Huddinge kommune i landskapet Södermanland, Sverige. Innsjøens utløp ble tidligere utnyttet som energikilde for en kvern (*Kvarntorpet*). Innsjøen inngår i Tyresån-vassdraget.

Det er en innsjø til i Huddinge kommune, med samme navn, se Kvarnsjön (Gladö).

## Eksterne lenker
* Huddinge kommunes side om innsjøen
* Kvarnsjön-Lissma Tyresåns vattenvårdsförbund
Henry Jackson (offiser)

**Henry Jackson** (født 21. januar 1855, død 14. desember 1929) var en britisk offiser før og under første verdenskrig.

Henry Jackson gikk inn i den britiske marinen i 1868, og fikk tidlig et ry som en pioner innen radio-og kommunikasjonsteknologi mellom to skip. Jackson studerte ved Torpedo School Training Ship og var stasjonert ombord på HMS «Defiance» i Wearde Quay, Saltash. I 1896 ble Jackson den første personen som noensinne har oppnådd radiokommunikasjon mellom to skip, og han demonstrerte kontinuerlig kommunikasjon med et annet fartøy som var opptil flere nautiske mil unna. Jackson pensjonerte seg fra den britiske marinen 1924.

## Referanser
Rugslandsbanen

**Rugslandsbanen** er en bilcross og rallycross-bane på Rugsland, fem km sør for Birkeland.

Banen driftes av Kristiansands Automobilklubb.

## Video

File:Ruglandsbanen.ogv|Video 11. juni 2011
File:Ruglandsbanen2.ogv|Video 11. juni 2011
File:Ruglandsbanen3.ogv|Video 11. juni 2011


## Se også
* Liste over racerbaner i Norge

## Eksterne lenker
* Kristiansands Automobilklubb
Matjaž Debelak

**Matjaž Debelak** (født 1965) er en slovensk tidligere skihopper som konkurrerte for Jugoslavia. Han tok bronsemedalje i storbakken i OL i Calgary i 1988, og var på det jugoslaviske laget som tok sølvmedaljer i lagkonkurransen.

Han deltok i VM i 1987 og 1989, med 6.-plass i normalbakken i Lahtis i 1989 som beste individuelle plassering. Han var med i VM i skiflyging i 1986 og 1988, og ble nummer 31 (av 45 deltakere) i Bad Mitterndorf (Kulm) i 1986 og nummer 15 i Oberstdorf i 1988.

Debelak deltok i den tysk-østerrikske hoppuka og verdenscupen fra 1985 til 1990, med 20.-plass i 1986/87 som beste sammenlagtplassering i verdenscupen. Samme sesong ble han nummer 9 sammenlagt i Hoppuka. Hans beste plassering i enkeltrenn i verdenscupen var 5.-plass i Garmisch-Partenkirchen 1. januar 1987 og i storbakken i Sapporo 18. desember 1988.

Matjaž Debelak ble tildelt prisen Årets mannlige sportsutøver i Slovenia i 1988.

## Referanser


## Kilder
* Sports Reference: Matjaž Debelak  (besøkt 11. juni 2011)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Društvo športnih novinarjev Slovenije (Slovenske sportsreporteres forening): Dobitniki nagrad (vinnere, slovensk, besøkt 11. juni 2011)

## Eksterne lenker
*